117. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΄Αριθ.27306 της 28 Φεβρ./10  Μαρτ.1972 (ΦΕΚ Β’ 217) Περί εξουσιοδοτήσεως Νομαρχών (πλην Αττικής και Πειραιώς) δια την πρόσληψιν του επί σχέσει Ιδιωτικού Δικαίου προσωπικού κατά τα Ν.Δ.385/69, 842/71 και 1057/71 των Σχολών Εκπαιδεύσεως Διδακτικού Προσωπικού. ΄Εχοντες υπ΄όψει: 1)Το Ν.Δ.385/1969 “περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.’’, 2)Το Ν.Δ.842/71 (άρθρ.9 και 10) “περί αναδιοργανώσεως και Παιδαγωγικών Ακαδημιών και συμπληρώσεως της περί αυτών κειμένης νομοθεσίας’’. 3)Το Ν.Δ.1057/1971 (άρθρ.5 και 6) “περί Σχολών Νηπιαγωγών’’, 4)Την υπ΄αριθ.113893/1970 (ΦΕΚ 632/10.9.70 τ.Β’) κοινήν απόφασιν περί καθορισμού διαδικασίας επιλογής προσλαμβανομένου προσωπικού εις θέσεις, επί συμβάσει ιδιωτικού δικαίου παρ΄υπηρεσίαις αρμοδιότητος Υπουργείου Εθνικής Παιδείας και Θρησκευμάτων, αποφασίζομεν: Εξουσιοδοτούμεν τους Νομάρχας Αρκαδίας, Ηρακλείου, Χανίων, Λέσβου, ΄Εβρου, Θεσσαλονίκης, Φλωρίνης, Ιωαννίνων, Λαρίσης, Καρδίτσης και Φθιώτιδος δια την πρόσληψιν του κατά το Ν.Δ.385/1969 προσωπικού επί σχέσει ιδιωτικού δικαίου των εδρευουσών εις τας περιφερείας των Σχολών Εκπαιδεύσεων Διδακτικού Προσωπικού, ήτοι των Παιδαγωγικών Ακαδημιών, των Σχολών Νηπιαγωγών και της Ανωτάτης Σχολής Οικιακής Οικονομίας “Αριάδνη’’ Χανίων. Η παρούσα δημοσιευθήτω δια της Εφημερίδος της Κυβερνήσεως. 32.Α.α.117 Κεντρική Υπηρεσία

[Source: greek_legal_code_raptarchis | Tokens: 1349]